b'\n_START_ARTICLE_\nMatja\xc5\xbe Vipotnik\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je na milanski akademiji Brera (kjer je 1972 diplomiral iz slikarstva) ter vzporedno \xc5\xa1e na Visoki \xc5\xa1oli za industrijsko oblikovanje Castello Sforzesco. V Milanu je deloval v ve\xc4\x8d umetni\xc5\xa1kih skupinah, v Ljubljani pa v Studiu MSSV ter kasneje ustanovil svoj oblikovalski studio. Delal je plakate za kulturne prireditve, gledali\xc5\xa1ke predstave in filmske projekte, tudi scenografije, knjige, celostne podobe in drugo s podro\xc4\x8dja grafi\xc4\x8dnega oblikovanja. S svojimi vidnimi sporo\xc4\x8dili je raz\xc5\xa1iril recepcijo vidnih sporo\xc4\x8dil iz gledali\xc5\xa1kega v dru\xc5\xbebeno okolje in jih tako uveljavil kot pomensko relevantna, privla\xc4\x8dna in dejavna v informacijsko ve\xc4\x8dsmernem in ve\xc4\x8dplastnem prostoru, v katerem komunicirajo ljudje z razli\xc4\x8dnimi interesi in razli\xc4\x8dno pripadnostjo._NEWLINE_Matja\xc5\xbe Vipotnik je prejel ve\xc4\x8d mednarodnih priznanj, leta 1972 skupinsko \xc5\xbdupan\xc4\x8di\xc4\x8devo nagrado, 1975 nagrado Pre\xc5\xa1ernovega sklada, 1977 skupinsko Pre\xc5\xa1ernovo nagado in februarja 2012 Pre\xc5\xa1ernovo nagrado za \xc5\xbeivljenjsko delo.'